CELEX: C2006/178/17
Language: el
Date: 2006-07-29 00:00:00
Title: Συνεκδικασθείσες υποθέσεις C-23/03,C-52/03,C-133/03,C-337/03 και C-473/03: Διάταξη του Δικαστηρίου (δεύτερο τμήμα) της  4ης Μαΐου 2006  (αιτήσεις του Tribunale di Milano, Tribunale ordinario di Torino — Ιταλία για την έκδοση προδικαστικών αποφάσεων) — ποινικές διαδικασίες κατά Michel Mulliez κ.λπ. και Giuseppe Momblano (συνεκδικασθείσες υποθέσεις C-23/03 και C-52/03), Alessandro Nizza και Giacomo Pizzi (C-133/03), Fabrizio Barra (C-337/03), Adelio Aggio κ.λπ. (C-473/03) (Άρθρο 104, παράγραφος 3, πρώτο εδάφιο, του Κανονισμού Διαδικασίας — Δίκαιο των εταιριών — Πρώτη οδηγία 68/151/ΕΟΚ, τέταρτη οδηγία 78/660/ΕΟΚ και έβδομη οδηγία 83/349/ΕΟΚ — Ετήσιοι λογαριασμοί — Αρχή της πραγματικής εικόνας — Ποινές που προβλέπονται σε περίπτωση ψευδών στοιχείων για τις εταιρίες (ψευδή λογιστικά στοιχεία) — Άρθρο 6 της πρώτης οδηγίας 68/151/ΕΟΚ — Υποχρέωση προβλέψεως των καταλλήλων ποινών για παραβιάσεις του κοινοτικού δικαίου)

29.7.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 178/11
            
         Διάταξη του Δικαστηρίου (δεύτερο τμήμα) της 4ης Μαΐου 2006 (αιτήσεις του Tribunale di Milano, Tribunale ordinario di Torino — Ιταλία για την έκδοση προδικαστικών αποφάσεων) — ποινικές διαδικασίες κατά Michel Mulliez κ.λπ. και Giuseppe Momblano (συνεκδικασθείσες υποθέσεις C-23/03 και C-52/03), Alessandro Nizza και Giacomo Pizzi (C-133/03), Fabrizio Barra (C-337/03), Adelio Aggio κ.λπ. (C-473/03)
   (Συνεκδικασθείσες υποθέσεις C-23/03,C-52/03,C-133/03,C-337/03 και C-473/03) (1)
   
   (Άρθρο 104, παράγραφος 3, πρώτο εδάφιο, του Κανονισμού Διαδικασίας - Δίκαιο των εταιριών - Πρώτη οδηγία 68/151/ΕΟΚ, τέταρτη οδηγία 78/660/ΕΟΚ και έβδομη οδηγία 83/349/ΕΟΚ - Ετήσιοι λογαριασμοί - Αρχή της πραγματικής εικόνας - Ποινές που προβλέπονται σε περίπτωση ψευδών στοιχείων για τις εταιρίες (ψευδή λογιστικά στοιχεία) - Άρθρο 6 της πρώτης οδηγίας 68/151/ΕΟΚ - Υποχρέωση προβλέψεως των καταλλήλων ποινών για παραβιάσεις του κοινοτικού δικαίου)
   (2006/C 178/17)
   Γλώσσα διαδικασίας: η ιταλική
   Αιτούν δικαστήριο
   Tribunale di Milano, Tribunale ordinario di Torino
   Ποινική διαδικασία ενώπιον του αιτούντος δικαστηρίου κατά
   Michel Mulliez, Patrick Lesaffre, Peter Hordjk, Michel Hoste, Christophe Dubrulle, Benoit Lheureux, Guy Geffroy, Gregory Sartorius και Giuseppe Momblano (συνεκδικασθείσες υποθέσεις C-23/03 και C-52/03), Alessandro Nizza και Giacomo Pizzi (C-133/03), Fabrizio Barra (C-337/03), Adelio Aggio κ.λπ. (C-473/03)
   Αντικείμενο της υποθέσεως
   Αίτηση για την έκδοση προδικαστικής αποφάσεως — Tribunale ordinario di Torino — Ερμηνεία του άρθρου 6 της οδηγίας 68/151/ΕΟΚ: Πρώτη οδηγία του Συμβουλίου, της 9ης Μαρτίου 1968, περί συντονισμού των εγγυήσεων που απαιτούνται στα κράτη μέλη εκ μέρους των εταιριών, κατά την έννοια του άρθρου 58, παράγραφος 2, της Συνθήκης, για την προστασία των συμφερόντων των εταίρων και των τρίτων με σκοπό να καταστούν οι εγγυήσεις αυτές ισοδύναμες (ΕΕ ειδ. έκδ. 06/001, σ. 80) — Eτήσιοι λογαριασμοί — Ποινικά αδικήματα παραλείψεως διαβιβάσεως και διαβιβάσεως ψευδών πληροφοριών — Kατάλληλες κυρώσεις
   Διατακτικό της αποφάσεως
   Το Δικαστήριο αποφασίζει:
   Σε περιπτώσεις όπως οι επίδικες στις κύριες υποθέσεις, δεν μπορεί να προβληθεί η πρώτη οδηγία 68/151/ΕΟΚ του Συμβουλίου, της 9ης Μαρτίου 1968, περί συντονισμού των εγγυήσεων που απαιτούνται στα κράτη μέλη εκ μέρους των εταιρειών, κατά την έννοια του άρθρου 58, δεύτερο εδάφιο, της Συνθήκης, για την προστασία των συμφερόντων των εταίρων και των τρίτων με σκοπό να καταστούν οι εγγυήσεις αυτές ισοδύναμες, έναντι κατηγορουμένων, εκ μέρους των αρχών κράτους μέλους και στο πλαίσιο ποινικών διαδικασιών, δεδομένου ότι οι οδηγίες, αφ' εαυτών και ανεξαρτήτως των εσωτερικών νόμων που τα κράτη μέλη θεσπίζουν για την εφαρμογή τους, δεν μπορούν να έχουν ως αποτέλεσμα τη στοιχειοθέτηση ή την επίταση της ποινικής ευθύνης κατηγορουμένων.
   
      (1)  ΕΕ C 70 της 22.03.2003